कापारोस के चार बच्चों में तीन बेरोजगार हैं और एक बेटा देश छोड़कर नीदरलैंड चला गया है. पिछले चार सालों में उनकी आय लगभग आधी हो गई है, "मैं वामपंथी नहीं था. इन लोगों ने मुझे बना दिया." 76 वर्षीय डॉक्टर स्पाइरोस कारास भी खुश हैं. वे परंपरागत वामपंथी परिवार से आते हैं. उनके कई परिवार वालों को 1947-49 के ग्रीस के गृहयुद्ध के दौरान देशनिकाला देकर माक्रोनिसोस द्वीप पर भेज दिया गया था. साम्यवाद का अपना पुराना सपना उन्होंने छोड़ दिया था, लेकिन अब कहते हैं, "अब नई दवा बह रही है. जनता बर्दाश्त न करने लायक बचत के विरोध में उठ खड़ी हुई है.